เป็นคนชอบทานซาซิมิมากถึงมากที่สุด เห็น Facebook Ad มันโชว์ร้านนี้ขึ้นมา มี Buffet Promotion อีกต่างหาก รูปที่ถ่ายมาก็ช่างเรียกน้ำย่อยซะหลือเกิน ความอยากเกิดเราต้องสนอง กลัวโต๊ะเต็มโทรจองเรียบร้อย ไปถึงร้านกว้างขวางเลยทีเดียว แต่ทัวร์จีนลงนี่แอบกังวลนึงก็ตามที่ข่าวออกกันนั่นแหละค่ะ 
  เจอ Reception ก็แจ้งว่าโทรจองไว้ ซึ่งระหว่างพาไปโต๊ะ เค้าก็เชียร์ขายคูปองเป็นเซ็ต จำไม่ได้ละว่ากี่ใบ เซ็ตตกประมาณ 3 พัน (ราคาไม่ชัวร์นะคะลืมไปละ) สามารถใช้คูปองในวันนั้นได้เลย ไลน์อาหารจะมีให้ทานเยอะกว่าแบบที่ร้านจัดโปรฯ อยู่ ราคาที่เค้าเสนอเมื่อหารออกมาจะต่างกับราคาโปรฯ ไม่มากก็ดูน่าสนใจแต่เราขอเค้าเดินดูอาหารก่อน ซึ่งพอเดินดูแล้วไม่มั่นใจเลยว่าจะกลับมาทานซ้ำมั้ยเลยเลือกกินแบบโปรฯ เพราะซาซิมิที่วางให้ตัก ชิ้นเล็กจนน่าตกใจ และมีน้อยมาก ข้าวปั้นก็ดูไม่น่ากิน สลัดก็มีผักน้อย อ่อลืมบอก แต่ละคนสะสามารถสั่งอาหารปรุงใหม่ได้ 4 เมนู เราเลยสั่งหัวปลาแซลมอนต้มซีอิ๊ว รอซักพักพนักงานมาเสิร์ฟ มันเย็นชืดมาก สั่งเห็ดย่างก็ไม่มีความร้อนเลย 
  แต่ผจก.ร้านน่ารัก เดินมาถามเรื่องรสชาติอาหาร เราก็เลยบอกไปตรง ๆ เค้ารีบให้เด็กเอาไปอุ่นร้อนให้แต่กลับมาก็เหมือนทำไว้นานแล้วอยู่ดี ก็เลยผิดหวังค่ะ และคงกินแค่ครั้งเดียวแน่นอน (แต่ผจก.กับเด็กเสิร์ฟมี Servic Mind มาก ๆ นะคะ น่ารัก อันนี้ชื่นชม)